Teknika universitato en Liberec

La Teknika universitato en Liberec (ĉeĥe Technická univerzita v Liberci) estas publika universitato en Liberec (Ĉeĥio). Ĝi evoluis el la Altlerneja maŝin-inĝeniera, kiu estis fondita en 1953. La altlernejon oni plialtrangigis al universitato kaj sian aktualan nomon ĝi ricevis en 1995. Nuntempe la universitato havas ĉirkaŭ 8.000 studentojn en ses fakultatoj kaj unu instituto:
 Fakultato maŝin-inĝeniera
 Fakultato tekstil-inĝeniera
 Fakultato naturscience-homscienca kaj pedagogia
 Fakultato ekonomia
 Fakultato de arto kaj arkitekturo
 Fakultato de mekatroniko, informadiko kaj interdisciplinaj studoj
 Instituto de sanstudoj
Nuna rektoro estas inĝ. Vojtěch Konopa.

 Nisa-Universitato 
En 2001, kunlabore kun la Vroclava teknologia universitato en Pollando kaj la Universitato de aplikitaj sciencoj Zittau/Goerlitz en Germanio kreiĝis la Nisa-Universitato, kiel internacia universitata studprogramo.

 Renovigo 
Diversaj universitataj konstruaĵoj estis renovigitaj por la Monda ĉampionado pri nordia skiado 2009 okazonta en Liberec en februaro de 2009.

 Esperanto 
La studenthejmo Harcov apartenanta al la Teknika universitato en Liberec gastigis la 65-an IJK-n okazintan en Liberec' en julio de 2009.

 Eksteraj ligiloj 

 Oficiala retpaĝaro de la Teknika universitato en Liberec
 Retpaĝaro de la Nisa-Universitato 

Kategorio:Universitatoj en Ĉeĥio
Kategorio:Teknologiaj universitatoj en Ĉeĥio
Kategorio:Lernejoj en Liberec